Dimling

Dimlinger  (dømling, dymling, dybel, blinding, treplugg) er trenagler som blir brukt for å avstive stokker i laftede hus. De skal hindre at stokkene forskyver seg sidevegs i veggen. Dimling kan og brukes som en fornærmelse.

Det blir boret hull med 30–35 mm bor eller navar i to stokker som skal ligge sammen i veggen.  Hullet går 8-10 cm ned i den underste stokken og gjennom den øverste. En åttekantet trenagle blir presset ned i det nederste hullet. Når overstokken blir satt på plass, blir den drevet ned over naglen. 

På lange vegger er det flere dimlinger. Det er nødvendig med dimlinger på begge sider av en skjøt. I gavltrekanten på hus med sperretak er det bare dimlinger som holder stokkene på plass. 

Et tømmerhus ble laftet av stokker som ikke var ferdig tørket. Stokken vil, når den tørker ferdig, krympe i tverrmål. Hullene som ble boret måtte derfor gi plass til dimlingen i den ferdigtørkede stokken. Ellers ble stokkene hengende på dimlingene, og det ble gliper mellom tømmerstokkene.

 Avledet bruk 
Ordet dimling er også brukt som en fornærmelse eller skjellsord, særlig i Bergensregionen.

 Galleri 

 Referanser 

 Litteratur 



Kategori:Byggeteknikk i tre